Setu un aridennad haïkuioù nevez, atav bet skrivet e 2006, deiz-ha-deiz...    Garvig  Doch he chupenn  Anvet ivez karantez  Garvig (Galium aparine, gaillet gratteron) 15 04 06    Heolig gwenn  Ha pabored evit  lakaat  Ar porzh da vouschoarzhin dochti  Sant Sten, 15 04 06    Kein an dosenn  Burzhud  E-mesk an tosennoù  Un dosenn veurdezus e Penn-ar-bed, 14 04 2006    Milin vihan é troiñ  Ha tren eürus  Etre ma daouarn nevez  choari get ur vleunienn pervañch + divinet e vehe arruet un tren àr bont Toull er goug, 15 04 06    Diskouez  Ur wezenn  En tu-hont da…  E-tal an ospital, diskouez ar binenn Monterey, An Alre, 15 04 2006    Pin a bep tu  Glas àr gris  Un nebeut deizioù choazh  Neus ket choazh del er gwez, oto etre Lanngroaz (La vraie-Croix) ha Brech, 16 04 2006    An Oriant  He minchoarzh e kreiz  Hag e neptu  Tremen dre an Oriant evit monet da Vrigneau, soñjal enni, 17 04 2006    Skraviged en aber  Ur splouf ! joaius  Em beg-me  Aber Merrien, 6 eur goude merenn, 17 04 2006    Ar  gambr  Klevet vez  Kan ar fenestr digor  Noz, An Arvor, 18 04 2006    Liv an enderv-noz àr Groe  Morvran, goelan, tour-tan,  Distag en aer fresk  An Arvor, 18 04 2006    Addizoleiñ ur binenn  Da heul belost melen  Ar gazeg-koad  E-tal Amzer-Nevez, 5 eur denderv, 19 04 2006